በኢትዮጵያ የቱሪዝም እንቅስቃሴን ለማጠናከር ለሀገር ውስጥ ቱሪዝም ትኩረት ይሰጣል ተባለ
በኢትዮጵያ የቱሪዝም እንቅስቃሴን ለማጠናከር ለሀገር ውስጥ ቱሪዝም ትኩረት እንደሚሰጥ ተገለጸ፡፡በዛሬው ዕለት በአዲስ አበባ ከተማ "ለቱሪዝም እሮጣለሁ" በሚል መሪ ቃል ከ5 ሺህ በላይ ወጣቶች የተሳተፉበት ሩጫ ተካሂዷል፡፡የቱሪዝም ኢትዮጵያ ዋና ዳይሬክተር ወይዘሪት ሌንሳ መኮንን በሩጫው ወቅት ከዋልታ ቴሌቪዥን ጋር ባደረጉት ቆይታ ኢንዲህ ዓይነቱ ፕሮግራም በኢትዮጵያ ያለውን የቱሪዝም ሀብት ለሌላው ማህበረሰብ ለማስተዋወቅ ያለው አስተዋጽኦ ከፍተኛ መሆኑን ገልጸዋል፡፡በኢትዮጵያ ለቱሪዝም ያለው አመለካከት ክፍተት ያለበት በመሆኑ ክፍተቱን በመሙላት ረገድ ከፍ ያለ ሚና እንዳለውም ተናግረዋል፡፡ከሩጫው ጎን ለጎን የበጎ ፈቃድ የደም ልገሳ ተካሂዷል፡፡የሩጫው ተሳታፊዎችም በበኩላቸው ከሩጫው ባሻገር በበጎ ፈቃድ ደም በመለገስ ደም ለሚያስፈልጋቸው ዜጎች የበኩላቸውን በማድረግ ደስተኛ መሆናቸውን ገልጸዋል፡፡ኢንዲህ ዓይነቱ መድረኮች ተጠናክሮ ኢንድቀጥሉም ተሳታፊዎቹ ጠይቀዋል፡፡  